stanford-oval/wikipedia huggingface dataset:
Terrorin aika

Yhdeksän emigrantin teloitus giljotiinilla lokakuussa vuonna 1793.
Terrorin aika (ransk. La Terreur) eli hirmuvallan aika oli Ranskan suuren vallankumouksen radikaalein ja väkivaltaisin vaihe 5. syyskuuta 1793 – 27. heinäkuuta 1794. Yhteishyvän valiokunta toimi silloin käytännössä Ranskan diktatorisena hallituksena, ja tuhansia ihmisiä teloitettiin poliittisista syistä.
Uhrien määrä ja säätyasema

On arveltu, että terrorin aikana Ranskassa pidätettiin ainakin 300 000 ihmistä. Virallisten kuolemantuomioiden perusteella teloitettuja oli 16 594. Donald Greerin arvion mukaan lisäksi teloitettiin ilman oikeudenkäyntiä sisällissotien yhteydessä 10 000–12 000 ihmistä, ja sama määrä kuoli vankiloissa, ja terrorin uhrien kokonaismäärä olisi siten ollut 35 000–40 000. Lisäksi uudempien tutkimusten mukaan Vendéen kapinoiden ja niiden kukistamisen yhteydessä saattoi kuolla hyvin suuri määrä ihmisiä. Poliittisia puhdistuksia toimeenpantiin sekä Pariisissa että maakunnissa. Aikakautta on leimannut varsinkin teloitusten toimeenpano giljotiinilla. Maakunnissa käytettiin myös julmempia teloituskeinoja. Esimerkiksi Nantesissa toiminut Jean-Baptiste Carrier hukututti yli 2 000 ihmistä Loireen. Monet tunnetuimmista terrorin uhreista tuomittiin Pariisin vallankumoustuomioistuimessa.
Vaikka terrorin aika on usein nähty ylempiin yhteiskuntaluokkiin kohdistuneena tuhoamisena, suurin osa uhreista kuului todellisuudessa alempiin säätyihin. Surmatuista 28 prosenttia oli talonpoikia ja 31 prosenttia työläisiä ja käsityöläisiä sekä kaikkiaan 85 prosenttia kolmanteen säätyyn kuuluvia. Aatelisia oli teloitetuista noin kahdeksan prosenttia, Pariisin vallankumoustuomioistuimessa tuomituista tosin 19 prosenttia. Naisia oli kaikista noin yhdeksän prosenttia.
Terrorin syyt

Terroriaallon taustalla olivat sekä ulkoisiin sotiin valmistautumisen herättämät vallankumoushallinnon vastaiset kapinat että vallankumoushallinnon sisäiset poliittiset kiistat hallinnon tulevaisuudesta. Kesällä 1793 Ranskan joukot joutuivat perääntymään vallankumoussodassa kaikilla rintamilla ja viholliset – Itävalta, Preussi, Englanti, Espanja ja Sardinia – uhkasivat maata joka suunnalta. Vielä huolestuttavampi oli pian sisällissodaksi muuttuneen Vendéen kapinan ja muiden maakuntien kapinoiden muodostama sisäinen uhka, sillä kapinointi oli levinnyt suurimpaan osaan Ranskan departementeista ja kapinalliset hallitsivat monia suuria kaupunkeja. Myöhemmin on laskettu, että 84 prosenttia terrorin ajan uhreista tuomittiin juuri maaseudulla. Ylivoimaisesti yleisin kuolemantuomion peruste oli kapinallinen kiihotus.
Tapahtumien kulku

Terrorin ajan alulle on esitetty useita tarkkoja päiviä, joista suurin osa on jälkikäteisiä tulkintoja historiasta. Esimeriksi Otavan Suuri Maailmanhistoria esittää sen alkaneen 5. syyskuuta 1793, jolloin kansalliskonventissa esitettiin vaatimus ”ottaa terrorin päiväjärjestykseen”. 17. syyskuuta säädettiin ”laki epäilyksenalaisista”, joka antoi laajat valtuudet vallankumouksen vastustajien vangitsemiseen ja tuomitsemiseen. Lokakuussa 1793 lähetettiin giljotiiniin girondistien johtajat. Levottomuuksia aiheuttaneet sanskulotit pyrittiin lannistamaan tuhoamalla liikkeen johtajat ja lähettämällä rivijäsenet yleisen asevelvollisuuden perusteella rintamalle tai lahjomalla nämä virkanimityksillä.
Vuoden 1794 alkupuolella Yhteishyvän valiokuntaa johtanut Maximilien Robespierren ryhmä eliminoi puhdistuksilla sekä maltilliset että äärivasemmistolaiset vastustajansa, Dantonin ja Hébertin kannattajat. Valiokunta antoi 10. kesäkuuta prairialkuun 22. päivän lakina tunnetun säädöksen, jolla syytetyiltä kiellettiin julkinen oikeudenkäynti ja oikeus asianajajaan sekä määrättiin oikeusistuimet tuomitsemaan kaikki syyllisiksi todetut kuolemaan. Seuraavat seitsemän viikkoa tunnetaan ”suurena terrorina”, jonka aikana teloitettiin noin 1 400 ihmistä. Terrorin ajan katsotaan päättyneen Robespierren kukistamiseen 27. heinäkuuta 1794. Hänet teloitettiin seuraavana päivänä. Maanlaajuisesti teloituksia pantiin toimeen eniten joulukuussa 1793 ja tammikuussa 1794 – lähes puolet kaikista virallisista kuolematuomioista annettiin näiden kahden kuukauden aikana – mutta Pariisissa oli tuolloin vielä suhteellisen hiljaista ja huippu saavutettiin vasta kesällä 1794.
Tunnettuja terrorin aikana teloitettuja

Marie Antoinette, entinen kuningatar (16.10.1793)
Jacques Pierre Brissot, girondistijohtaja (31.10.1793)
Pierre Vergniaud, girondistijohtaja (31.10.1793)
Philippe Égalité, Orléans-suvun päämies (6.11.1793)
madame Roland, girondistijohtaja (8.11.1793)
Jean Sylvain Bailly, tähtitieteilijä ja alkuvaiheen vallankumousjohtaja (12.11.1793)
madame du Barry, entinen Ludvig XV:n rakastajatar (8.12.1793)
Nicolas Luckner, marsalkka (4.1.1794)
Jacques Hébert, jakobiinijohtaja (24.3.1794)
Georges Jacques Danton, jakobiinijohtaja (5.4.1794)
Camille Desmoulins, lehtimies, jakobiinivaikuttaja (5.4.1794)
Fabre d’Églantine, näytelmäkirjailija, jakobiinijohtaja (5.4.1794)
Antoine Lavoisier, kemisti (8.5.1794)
prinsessa Elisabet, Ludvig XVI:n sisko (10.5.1794)
André Chénier, runoilija (25.7.1794)
Vankilassa itsemurhan tehneitä tai epäselvissä oloissa kuolleita olivat muun muassa filosofi ja poliitikko Nicolas de Condorcet, kardinaali ja entinen pääministeri Étienne Charles de Loménie de Brienne sekä kansanjohtaja Jacques Roux.
Robespierren ja hänen kannattajiensa teloitus 28. heinäkuuta 1794. Kuvassa teloitettava mies ei ole Robespierre.
The Duel: Test Drive II

| The Duel: Test Drive II |
| --- | --- |

Kehittäjä:  Distinctive Software
Julkaisija:  Accolade
Pelisarja:  Test Drive
Julkaistu:  1989
Lajityyppi:  ajopeli
Pelimuoto:  yksinpeli
Alusta:  Amiga Amstrad CPC Apple IIGS Apple Macintosh Atari ST Commodore 64 MS-DOS MSX SNES/Super Famicom Sega Mega Drive ZX Spectrum
Lisää peliartikkeleitaVideopelien teemasivulla
Infobox OK : 
The Duel: Test Drive II tai lyhyemmin Test Drive 2 on Distinctive Softwaren kehittämä ja Accoladen julkaisema ajopeli. Peli on jatko-osa Test Drive -pelille.
Peli julkaistiin Amiga, Amstrad CPC, Apple IIGS, Apple Macintosh, Atari ST, Commodore 64, MS-DOS, MSX, SNES/Super Famicom, Sega Mega Drive/Genesis ja ZX Spectrumille vuonna 1989.
Pelimaailma

Pelaajalla on valittavana kahdesta autosta: Porsche 959 ja Ferrari F40. SNES ja Sega Mega Drive versioissa on lisäksi Lamborghini Diablo.
Kotitietokoneversioille on julkaistu myös kaksi autoja sisältävää lisälevykettä:
The Supercars
The Muscle Cars
Myös kaksi maastoa sisältävää lisälevykettä on julkaistu:
California Challenge
European Challenge
Aiheesta muualla

The Duel: Test Drive II MobyGamesissa (englanniksi)
The Supercars: Test Drive II Car Disk MobyGamesissa (englanniksi)
The Duel: Test Drive II Car Disk - The Muscle Cars MobyGamesissa (englanniksi)
Test Drive II Scenery Disk: California Challenge MobyGamesissa (englanniksi)
European Challenge MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Duel: Test Drive II
Käännös suomeksi
Teknisk Ukeblad

| Teknisk Ukeblad (TU) |
| --- | --- |

Entiset nimet:  Polyteknisk Tidsskrift
Lehtityyppi:  aikakauslehti
Aihealue:  tekniikka
Kustantaja:  Teknisk Ukeblad Media AS
ISSN:  0807-7088, 0809-4322 ja 1501-6633 ISSN 0040-2354, 0807-7088, 0809-4322 ja 1501-6633
Levikki:  n. 155 000 (2019)
Perustettu:  1854
Päätoimittaja:  Tormod Haugstad
Kotimaa:  Norja
Ilmestymistiheys:  11 vuosittain
Kieli:  norja
Aiheesta muualla
Kotisivu
Teknisk Ukeblad (lyh. TU) on norjalainen tekniikkaa käsittelevä aikakauslehti. Sen historia ulottuu vuoteen 1854, jolloin se perustettiin nimellä Polyteknisk Tidsskrift. Lehti ilmestyy 11 kertaa vuodessa. Teknisk Ukeblad on myös Tekna- ja Nito-ammattiyhdistysten jäsenlehti.
Kuvia

Etusivu vuodelta 1883.
Aiheesta muualla

Kuvia tai muita tiedostoja aiheesta Teknisk Ukeblad Wikimedia Commonsissa
The Dude

| The Dude Devin the Dude |
| --- | --- | --- |

Studioalbumin tiedot
 Äänitetty : 1997–1998
 Julkaistu: 16. kesäkuuta 1998
 Formaatti: CD
 Tuottaja(t): Scarface, James Prince, Domo, N.O. Joe
 Tyylilaji: hip hop
 Levy-yhtiö: Rap-a-Lot
Listasijoitukset
  177.
Devin the Duden muut julkaisut
|   | The Dude 1998 | Just Tryin’ ta Live 2002 |
The Dude on Devin the Duden esikoisalbumi, joka julkaistiin 16. kesäkuuta 1998. Ennen tätä albumia Devin the Duden kuului Odd Squad sekä Facemob -ryhmiin.
Albumi debytoi Yhdysvalloissa Billboard 200 -listan sijalla 177.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | The Dude | Scarface |  |  |  |  |  |  |  |
| 2. | Sticky Green (mukana Scarface)  | Tone Capone |  |  |  |  |  |  |  |
| 3. | Don’t Wait (mukana DMG & Spice 1)  | Vintage Crate Music |  |  |  |  |  |  |  |
| 4. | Do What You Wanna Do | N.O. Joe |  |  |  |  |  |  |  |
| 5. | Mo Fa Me | Domo |  |  |  |  |  |  |  |
| 6. | Alright (mukana Randy Ran)  | Domo |  |  |  |  |  |  |  |
| 7. | Bust One for Ya | J.B. |  |  |  |  |  |  |  |
| 8. | See What I Can Pull | Devin |  |  |  |  |  |  |  |
| 9. | Write & Wrong | Domo |  |  |  |  |  |  |  |
| 10. | One Day at a Time (mukana K-Dee & K.B.)  | Scarface, Mr. Lee |  |  |  |  |  |  |  |
| 11. | Boo Boo’n | Domo |  |  |  |  |  |  |  |
| 12. | Like a Sweet (mukana Scarface, Jugg Mugg, Killemall & Ant Live)  | Devin, Domo |  |  |  |  |  |  |  |
| 13. | Show Em’ (mukana K.B.)  | Domo, Daddy Mook |  |  |  |  |  |  |  |
| 14. | Ligole Bips (Southern Girls) (mukana Odd Squad & K.B.)  | Domo |  |  |  |  |  |  |  |
| 15. | Can’t Change Me (mukana K-Dee & K.B.)  | Scarface, Mr. Lee |  |  |  |  |  |  |  |
| 16. | I Can’t Quit | N.O. Joe |  |  |  |  |  |  |  |
| 17. | Georgy (mukana Kuirshan)  | Tone Capone |  |  |  |  |  |  |  |
Arvostelut

AllMusic:
Tom Martin

Tom Martin (s. 11. toukokuuta 1964 Victoria, Brittiläinen Kolumbia, Kanada) on entinen kanadalainen jääkiekkoilija. Winnipeg Jets varasi hänet NHL:n varaustilaisuudessa vuonna 1982 numerolla 74. Hän pelasi NHL:ssä yhteensä 92 ottelua, joissa hän edusti Jetsin lisäksi Hartford Whalersia ja Minnesota North Starsia. Martinin on tehnyt tunnetuksi pelaajakauppa, jossa Seattle Breakers myi hänet vuonna 1983 Victoria Cougarsiin vaihdossa linja-autoon.
Aiheesta muualla

Tom Martin Legends of Hockey -sivustolla (englanniksi)
Tom Mankiewicz

Tom Mankiewicz vuonna 2007.
Thomas Francis Mankiewicz (1. kesäkuuta 1942 Los Angeles, Kalifornia, Yhdysvallat – 31. heinäkuuta 2010 Los Angeles, Yhdysvallat) oli yhdysvaltalainen elokuva- ja televisiokäsikirjoittaja, -ohjaaja ja tuottaja. Hänet tunnettiin muun muassa James Bond -elokuvien Timantit ovat ikuisia, Elä ja anna toisten kuolla ja 007 ja kultainen ase käsikirjoituksista. Hän osallistui myös ensimmäisten Teräsmies-elokuvien käsikirjoittamiseen.
Mankiewicz oli elokuvaohjaaja Joseph L. Mankiewiczin poika. Hän kuoli haimasyöpään kotonaan Los Angelesissa 2010.
Aiheesta muualla

Tom Mankiewicz Internet Movie Databasessa. (englanniksi)
That’s the Way That It Is

| ”That's the Way That It Is” Uriah Heep |
| --- | --- | --- |

Singlen tiedot
 Albumilta: Abominog
 Julkaistu: 1982
 Tyylilaji: hard rock, AOR, diskorock
 Kesto: 04.06
 Levy-yhtiö: Bronze
Listasijoitukset
  25. (Mainstream Rock, 1982)
Uriah Heepin muut singlet
| ”On the Rebound” 1981 | ”That's the Way That It Is” 1982 | ”Lonely Nights” 1983 |
That's the Way That It Is on alun perin The Bliss Bandin esittämä kappale vuodelta 1979. Hard rock -yhtye Uriah Heep teki siitä cover-version vuonna 1982. Kyseinen versio julkaistiin albumilla Abominog sekä erikseen singlenä.
”That's the Way That It Is” oli Uriah Heepin ensimmäinen kappale lähes kymmeneen vuoteen, joka pääsi Yhdysvaltojen singlelistoille, kun se nousi Mainstream Rock -listalla sijalle 25. Se on myös niitä harvoja Uriah Heepin kappaleita, joista on tehty musiikkivideo. Kappaleen suosiota edesauttoi videon runsas esittäminen Music Televisionilla.
Tim Schenken

| Tim Schenken |
| --- | --- |

Henkilötiedot
Kansalaisuus:   australialainen
Formula 1 -ura
Aktiivivuodet:  1970–1974
Talli(t):  De Tomaso, Brabham, Surtees, Iso Marlboro, Trojan, Lotus
Kilpailuja:  36
Maailman­mestaruuksia:  0
Voittoja:  0
Palkintosijoja:  1
Paalupaikkoja:  0
Nopeimpia kierroksia:  0
MM-pisteitä:  7
Ensimmäinen kilpailu:  Itävallan GP 1970
Viimeinen kilpailu:  Yhdysvaltain GP 1974
Tim Schenken (s. 26. syyskuuta 1943 Sydney, Australia) on entinen Formula 1 -kuljettaja. Hän ajoi urallaan lukuisissa pienissä talleissa, ja osallistui 36 Grand Prix'iin, joissa saavutti yhden palkintosijan (Itävallan Grand Prix 1971 3.sija) ja yhteensä 7 MM-pistettä.
Ennen kilpailemistaan Formula 1:ssä Schenken voitti vuonna 1968 sekä Britannian Formula 3 -sarjan että Formula Ford -sarjan mestaruudet. Kilpauransa jälkeen hän on toiminut muun muassa jokavuotisen Australian V8 Supercars -mestaruussarjan kilpailujohtajana.
Tervalampi (Äänekoski, Iso-Jurvo)

| Tervalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°36′16″N, 25°55′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Iso-Jurvoon 
Järvinumero:  14.418.1.011
Mittaustietoja
Pinnankorkeus:  139,1 m  
Pituus:  250 m  
Leveys:  180 m  
Rantaviiva:  0,669 km  
Pinta-ala:  2,571 ha  
Tilavuus:  0.000077 km³ 
Keskisyvyys:  3,01 m  
Suurin syvyys:  3,9 m  
Saaria:  ei saaria 
 fiTervalampi 
Tervalampi  on Keski-Suomessa Äänekoskella  Vihijärven lähellä sijaitseva lampi.
Maantietoa

Lampi on 250 metriä pitkä, 180 metriä leveä, ja sen pinta-ala on 2,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 77 400 kuutiometriä. Sen keskisyvyys on 3,0 metriä ja suurin syvyys on 3,9 metriä. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Kurojoen valuma-alueeseen (14.418) se kuuluu. Lammen vedenpinnan korkeus on 139,1 metriä mpy.
Tim Ruskell

Tim Ruskell (s. 1956 Jokohama, Japani) on NFL-joukkue Seattle Seahawksin entinen toimitusjohtaja.
Ruskell syntyi Jokohamassa, koska hänen isänsä oli siellä palveluksessa Yhdysvaltain armeijan tukikohdassa. Teini-iän Ruskell vietti Tampassa, Floridassa. Hän valmistui vuonna 1978 University of South Floridasta pääaineenaan viestintä.
Salibandyn alle 19-vuotiaiden tyttöjen maailmanmestaruuskilpailut 2012

| Salibandyn alle 19-vuotiaiden tyttöjen MM-kilpailut 2012> 5th Women U19 World Championships 2012 Slovakia |
| --- | --- |
Isäntämaa:   Slovakia
Kaupungit:  Nitra
Ajankohta:  1.–5. toukokuuta 2012
Mitalistit:  
–  Kultaa:   Suomi
–  Hopeaa:   Sveitsi
–  Pronssia:   Ruotsi
Salibandyn alle 19-vuotiaiden tyttöjen maailmanmestaruuskilpailut 2012 olivat järjestyksessään viidennet nuorten tyttöjen MM-kilpailut. Ne pelattiin Slovakiassa. Isäntäkaupunkina oli Nitra.
A-sarja > Lohkon A sarjataulukko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Sveitsi | 3 | 3 | 0 | 0 | 24 | 7 | 6 |
| 2 |  Ruotsi | 3 | 2 | 0 | 1 | 30 | 7 | 4 |
| 3 |  Slovakia | 3 | 1 | 0 | 2 | 14 | 16 | 2 |
| 4 |  Unkari | 3 | 0 | 0 | 3 | 3 | 41 | 0 |
A-sarja > Lohkon B sarjataulukko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Suomi | 3 | 3 | 0 | 0 | 27 | 8 | 6 |
| 2 |  Tšekki | 3 | 2 | 0 | 1 | 31 | 12 | 4 |
| 3 |  Puola | 3 | 1 | 0 | 2 | 7 | 18 | 2 |
| 4 |  Norja | 3 | 0 | 0 | 3 | 6 | 33 | 0 |
A-sarja > Sijoitus- ja mitaliottelut

Sijat 7–8
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Norja | 2 | – | 3 |  Unkari | 4.5.2012 |  |
Sijat 5–6
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Slovakia | 2 | – | 3 ja. |  Puola | 5.5.2012 |  |
Välierät
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Sveitsi | 3 | – | 1 |  Tšekki | 4.5.2012 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Suomi | 4 | – | 3 (ja.) |  Ruotsi | 4.5.2012 |  |
Pronssiottelut
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Tšekki | 3 | – | 6 |  Ruotsi | 5.5.2012 |  |
Loppuottelu
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Sveitsi | 1 | – | 3 |  Suomi | 5.5.2012 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| Välieräpari A1-B2 | Välieräpari A1-B2 |  |  |  |  |
|  Sveitsi | 3 |  |  |  |  |
|  Tšekki | 1 |  |  |  |  |

|  |  |  |  | Loppuottelu | Loppuottelu |
|  |  |  |  |  Sveitsi | 1 |
|  |  |  |  |  Suomi | 3 |

| Välieräpari B1-A2 | Välieräpari B1-A2 |  |  | Pronssiottelu | Pronssiottelu |
|  Suomi | 4 (ja.) |  |  |  Tšekki | 3 |
|  Ruotsi | 3 |  |  |  Ruotsi | 6 |
B-sarja > Sarjataulukko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Tanska | 4 | 3 | 1 | 0 | 31 | 11 | 7 |
| 2 |  Latvia | 4 | 2 | 1 | 1 | 37 | 13 | 5 |
| 3 |  Saksa | 4 | 2 | 0 | 2 | 22 | 18 | 4 |
| 4 |  Kanada | 4 | 1 | 2 | 1 | 23 | 13 | 4 |
| 5 |  Itävalta | 4 | 0 | 0 | 4 | 1 | 59 | 0 |
Lopputulokset > A-sarja

Suomi
Sveitsi
Ruotsi
Tšekki
Puola
Slovakia
Unkari
Norja
Maailmanmestaruus oli Suomelle ensimmäinen tässä ikäluokassa. Norja putosi B-sarjaan vuoden 2014 kisoihin.
Lopputulokset > B-sarja

Tanska
Latvia
Saksa
Kanada
Itävalta
Tanska nousi A-sarjaan vuoden 2014 kisoihin.
Tähdistö

maalivahti  Simona Stock
puolustajat  Tiia Raitanen  Kristýna Bachmaierová
keskushyökkääjä  Mira Wickman
laitahyökkääjät  Frida Rydfjäll  Nina-Maria Bärtschi
Aiheesta muualla

Kisat kansainvälisen salibandyliiton sivuilla (englanniksi)
Suomen Salibandyliitto (Arkistoitu – Internet Archive)
Salibandyn maailmanmestaruuskilpailut
| --- | --- |
Miehet: 1996 • 1998 • 2000 • 2002 • 2004 • 2006 • 2008 • 2010 • 2012 • 2014 • 2016 • 2018 • 2020 • 2022 • 2024
Naiset: 1997 • 1999 • 2001 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023
Pojat U-19: 2001 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023
Tytöt U-19: 2004 • 2006 • 2008 • 2010 • 2012 • 2014 • 2016 • 2018 • 2020 • 2022 • 2024
Tim Rozon

Näyttelijä Tim Rozon.
Timothy James "Tim" Rozon  (s. 4. kesäkuuta 1976) on kanadalainen näyttelijä, joka on syntynyt Montrealissa. Parhaiten hänet tunnetaan roolistaan Tommy Quincyna Tv-sarjassa Hetkessä tähdeksi.
Nykyään näyttelemisen lisäksi Rozon omistaa Montrealissa ravintolan nimeltään Garde Manger.
Timothy Creamer

| Timothy John "TJ" Creamer |
| --- | --- |

Henkilötiedot
Syntynyt: 15. marraskuuta 1959 (ikä 64) Huachuca City, Arizona
Kansalaisuus:  yhdysvaltalainen
Ura
Tyyppi:  NASAn astronautti
Sotilasarvo:  eversti, Yhdysvaltain maavoimat
Aika avaruudessa:  163 päivää 5 tuntia 33 minuuttia
Lennot

Sojuz TMA-17:  Sojuz TMA-17
 
:  Retkikunta 22
 
:  Retkikunta 23
 
Timothy "TJ" Creamer (s. 15. marraskuuta 1959) on  NASAn astronautti ja Yhdysvaltain maavoimien eversti. Hänet laukaistiin 20. joulukuuta 2009 ensimmäiselle avaruuslennolleen lennolla  Sojuz TMA-17. Kansainvälisen  avaruusaseman Retkikunta 22:n ja Retkikunta 23:n jäsenenä Creamer vietti puoli vuotta avaruusasemalla.
Varhainen elämä ja koulutus

Creamer syntyi Fort Huachucassa, Arizonassa, mutta pitää  Upper Marlboroa Marylandissa kotikaupunkinaan. Hän on naimisissa Margaret E. Hammerin kanssa. Heillä on kaksi lasta.
Koulutus
Bishop McNamara High School, Forestville, Maryland, 1978.
Alempi korkeakoulututkinto kemiassa, Loyola College, Baltimore, Maryland, 1982.
Ylempi korkeakoulututkinto fysiikassa, Massachusetts Institute of Technology, 1992.
Yhdysvaltain armeijan stipendiopiskelijana (ROTC) Creamer liittyi joulukuussa 1982 Yhdysvaltain maavoimien ilmavoimien kouluun, mistä hän valmistui elokuussa 1983. Hän toimi Yhdysvaltain 1. panssaridivisioonassa mm. joukkueenjohtajana ja lento-operaatioupseerina sekä 501. hyökkäyskelikopteripataljoonan henkilöstöupseerina. Vuonna 1987 Creamer nimitettiin Yhdysvaltain 82. maahanlaskudivisioonan ilmaratsuväkijoukkojen 17. ratsuväen komentajaksi. Suoritettuaan fysiikan tutkinnon MIT:ssä 1992 Creamer  nimitettiin West Pointin fysiikan osaston apulaisprofessoriksi. Hän on osallistunut armeijassa myös laskuvarjohyppykursseille ja esimieskursseille (USAC&GSC). Ennen astronauttivalintaa Creamer työskenteli maavoimien avaruusoperaatioupseerina Houstonissa.
Ura NASAssa

Creamer nimitettiin NASAn Johnsonin avaruuskeskukseen heinäkuussa 1995 avaruussukkulan integraatiotesti-insinööriksi toimien myöhemmin myös testiryhmän johtajana kahdeksalla sukkulalennolla. Hänen tehtäviinsä kuului pääasiassa avaruussukkulan laukaisu- ja laskuoperaatioiden insinöörien yhteyshenkilönä toimiminen.
Creamer valittiin NASAn astronauttikoulutukseen kesäkuussa 1998, minkä hän aloitti elokuussa 1998. Suoritettuaan alustavan kaksi vuotta kestäneen intensiivikoulututuksen aiheenaan  avaruussukkulat ja Kansainvälinen avaruusasema (ISS), Creamer sijoitettiin avaruusasemaan liittyviin teknisiin tehtäviin, missä hän erikoistui avaruusaseman komento- ja ohjaustietokoneisiin, toimistoautomaation tukitietokoneisiin sekä aseman eri moduulit ja kansainväliset toimijat yhdistävään lähiverkkoon.
Marraskuusta 2000 lähtien Creamer toimi Retkikunta 3:n  miehistön tukitehtävissä (Crew Support Astronaut) miehistön lennon ajan elokuusta 2001 joulukuuhun 2001. Hän edusti miehistöä Maassa ja oli heidän pääasiallinen kontakti  Maahan.
Maaliskuusta 2002 Creamer johti avaruusaseman laitteiston integraatiosta vastaavaa osastoa. Lokakuussa 2004 hänet nimitettiin astronauttitoimiston kiertoradalla olevan tietotekniikan  edustajaksi ja koordinaattoriksi.
Seuraavaksi hänet sijoitettiin robotiikkaosastoon alueenaan yhteistyö kansainvälisten kumppanien kanssa robotiikkaan liittyvissä operaatioissa, sekä komento- ja ohjausohjelmisto ja käyttöliittymät. Lisäksi hän toimi reaaliaikaisen tuen johtajana Retkikunta 12:lle kaikissa ISS:n robotiikkaan liittyvissä operaatioissa.
Creamer nimitettiin ISS:n Retkikunta 22:n ja Retkikunta 23:n miehistön jäseneksi. Hänet laukaistiin avaruuteen 20. joulukuuta 2009 lennolla Sojuz TMA-17. Creamer toimi puoli vuotta kestävällä komennuksellaan ISS:n lentoinsinöörinä ja NASAn tiedeupseerina. Creamer palasi Maahan 2. kesäkuuta 2010 lennolla Sojuz TMA-17.
Aiheesta muualla

Wikimedia Commonsissa on kuvia tai muita tiedostoja aiheesta .
Timothy Creamer Twitterissä
Creamerin elämäkerta NASAn sivulla (englanniksi)
Spacefacts.de:  Creamerin elämäkerta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Timothy Creamer
Käännös suomeksi
Terttu Savolainen

| Terttu Savolainen> Henkilötiedot |
| --- | --- |
Syntynyt: 1955 (ikä 68–69)
Kansalaisuus:  suomalainen
Ammatti:  virkamies, ylijohtaja
Poliitikko
Puolue:  Suomen Keskusta
Terttu Savolainen (s. 1955) on Pohjois-Suomen aluehallintoviraston ylijohtaja vuodesta 2010. Aikaisemmin Savolainen toimi Liisa Hyssälän valtiosihteerinä. Hänen viimeisiä toimiaan valtiosihteerinä oli johtaa Fimean perustamisvaiheen ohjausryhmää. Savolainen toimii kaudella 2017–2019 Kelan hallituksen puheenjohtajana.
Savolainen on valmistunut hallintotieteiden maisteriksi Tampereen yliopistosta pääaineenaan julkisoikeus. Hän on suorittanut myös kunnallistutkinnon.